— Girishreddy89 (@girishreddy89) July 28, 2019
ସ୍ପିନରଙ୍କ ବିରୋଧରେ ଫେଲ୍ ମାରିଥିବା ଯୁବରାଜ ଏହି ମୁକାବିଲାରେ ପୂରା ଆତ୍ମବିଶ୍ୱାସ ସହ ବ୍ୟାଟିଂ କରିଥିଲେ। ବିଶେଷକରି ପାକ୍ ସ୍ପିନର ଶଦାବଙ୍କୁ ନିର୍ଧୁମ୍ ଛେଚିଥିଲେ। ଶଦାବ ଏହି ମ୍ୟାଚରେ ୪ ଓଭରରେ ୪୨ ରନ୍ ଦେଇ ୨ଟି ୱିକେଟ୍ ନେଇଥିଲେ। ଏହା ପୂର୍ବରୁ ଯୁବି ପ୍ରଥମ ମ୍ୟାଚରେ ଧିମା ବ୍ୟାଟିଂ କରି ୨୭ ବଲରେ ମାତ୍ର ୧୪ ରନ୍ କରିଥିଲେ, ଯାହା ପରେ ତାଙ୍କୁ ସମାଲୋଚନାର ଶିକାର ହେବାକୁ ପଡ଼ିଥିଲା। କିନ୍ତୁ ରବିବାର ସେ ଯେଉଁଭଳି ବ୍ୟାଟିଂ କଲେ, ତାହା ସମସ୍ତଙ୍କୁ ଚକିତ କରିଛି।
ସୂଚନାଯୋଗ୍ୟ, ରବିବାର ଖେଳାଯାଇଥିବା ମ୍ୟାଚରେ ରୟାଲ୍ସ ଟିମ୍ ପ୍ରଥମେ ବ୍ୟାଟିଂ କରି ୧୯ ଓଭରରେ ୬ ୱିକେଟ୍ ହରାଇ ୧୯୧ ରନ୍ କରିଥିଲା। ଜବାବରେ ନ୍ୟାଶନାଲ୍ସ ଟିମ୍ ୧୭.୫ ଓଭରରେ ୮ ୱିକେଟ୍ ହରାଇ ଏହି ଲକ୍ଷ୍ୟ ହାସଲ କରି ନେଇଥିଲା। ନ୍ୟାଶନାଲ୍ସ ପକ୍ଷରୁ ମନପ୍ରୀତ ଗୋନି ଚମତ୍କାର ବ୍ୟାଟିଂ କରି ମାତ୍ର ୧୨ ବଲରେ ୩ ଚୌକା ଓ ୩ ଛକା ସହ ଦ୍ରୁତ ୩୩ ରନର ଇନିଂସ୍ ଖେଳିଥିଲେ।
Subscribe to our newsletter